Wir, disz nachbenemten Cläws Schuͦller, genant Ziegler, und Elisabet Burnissin, sin elliche husfrow von Oberberken, bekennend und vˀgechend offenlich mit disem
brieff, bede gemeinlich, und unvˀscheidenlich fùr uns und all unser erben und nächkomē, und besundˀ ich, die egen̄ frow, mit des obgemelten mines ellichn̄ mansz
und raͤchten vogtz hand willen und gunst, ✳ das wir luterlich durch gott, ✳ durch ùnser beder vatter und muͦt₎ aller unser vordern, unser und aller unser
nächkom̄ selen ✳ zuͦ nutz und zuͦ trost ✳ den erwirdiḡ, geistlichn frowen, ✳ der aͤptissin und gantzem covent des gotzhus Kùngsfeldn̄, Sant Clären ordens,
in Costentzer bistum gelegen, ✳ sechs Rinischer guldin geltz ewig₎ gùlt uff, von und ab der badstuben in der egënt̄ stat Berken, ✳ nebend dem spitäl, ✳ ✳ zuͦ
der andern sytten an Clawsen Sybrecht, ✳ ✳ fùr fry ledig eigen, ✳ das nit mer daruff stän noch darub gän sol ✳ dann̄ den sant Johanssern von Schletstat ein
halben guldin und Cuͦnrad Bluͦmstok ein halbn̄ guldin dem vorgënt̄ spitäl zwen schilling pfenning ✳ und sant Jakobs alt₎ in der lùtkilchen dry helbling,
alles Berk₎ werung, ✳ geben hand. ✳ gebend inen die wùssenklich mit krafft disz brieffs also und mit soͤllichem raͤchtem geding. ✳ ✳ wen ich, obgënt₎ Schuͦler, ✳ ✳ die zit
miner lebtag beschlùssen und nit mer in lebn bin, ✳ das die egënt̄ unser gnedig frown und ir nachkom̄ ✳ die vorgesc₎ sechs guldin jerlicher gùlt, ✳ ✳ uff
jegklich fronvasten anderhalbn̄ guldin, ✳ ✳ näch lut und sag des brieffs, ✳ so ich, ✳ egënt₎ Schuͦller, den vorgedächt̄ unsern gnediḡ frown̄ zuͦ iren handen hinus
gebn̄ hab, soͤllend und moͤgend innemen, nutzen, niessen, besetzn̄ und entsetzn̄, ✳ damit wandeln, werben, tuͦn und läsen ✳ als mit anderm irem und ires gotzhus
eign̄ guͦt ✳ von unse und unsern erbn̄ und mēglichs von unser weg unbekumbert und gentzlich unansprechig, ✳ doch mit soͤllichem raͤchtem geding, ✳ das die
vorgedächt̄ unser gnedig frown̄ und ir nächkom̄ ✳ näch unser beder und jegklichs besundˀ abgang ✳ alle jär jerlich ✳ unser järzit mit singen, lesen ✳ und andern
goͤtlichn̄, andaͤchtiḡ wort̄ und werken ✳ näch des selbn̄ ires gotzhus herkom̄, sit und gewonheit hinenhin ewenklich begän soͤllend. ✳ ✳ als sy das geḡ got dem allmechtiḡ vˀantwrten wellind, alles ungevarlich. ✳ ✳ soͤlich obgemelt sechs guldin jerlichˀ gult ✳ soͤllend und moͤgend min, des vorgënt̄ Schuͦlers, erben näch minem
abgang, weles järs oder tags, sy wellend wol von den gënt̄ ùnsern gnediḡ frown̄ ✳ samenhafft ✳ mit hundert und zwentzig guldin widerumb zuͦ iren handn̄ lediḡ
und loͤsen, ✳ des inen die gedächt̄ ùnser gnedig frown̄ und ir nächkom̄ nit vorsin, ✳ sundˀ derselb̄n losung gestat̄ und gnuͦg sin sond. ✳ und ob die vorgesc₎ sechs guld₎
jerlicher gùlt uff der vorgënt̄ badstubn̄ ✳ deheinist geschwecht oder so unnùtz wer odˀ wrde damit die vilgen̄ badstub die erstgënt̄ sechs guldin nit getragen noch
gelten moͤcht̄, ✳ ✳ die soͤllend min erben ✳ ✳ sovil und daran gemindert odˀ abgangen were, wie odˀ in welchen weg das volganḡ und beschechn̄ were, nùtz uszgenom̄,
den vorgedächt̄ ùnsern gnediḡ frown näch aller notturfft ersetzen und ussricht̄ ✳ ✳ damit den erstgënt̄ unsern gnediḡ frowen und ir nachkom̄ nun und hienàch die vorgënt̄ sechs guld₎ än allen abgang geantwrd ✳ ✳ und unsser vorgent̄ jarzit dest₎ sicherer beganḡ und in vorgeschribnˀ wise volfuͤrt werdind. item,
ob unsser gnedig frowen odˀ ir nachkom̄ soͤllich obegemelt gùlt umb ir gotzhus bessern nutzes willen vˀkouffen odˀ vˀendern odˀ die vorgënt̄ min erben, ob ich nit
were, als obstät die vorgënt̄ losung von inen odˀ iren nachkom̄ tuͦn woͤltind, ✳ das soͤllend und moͤgend sy wol tuͦn. ✳ ✳ doch mit den worten, ✳ ✳ das sovil geltz als jetz
vorgesc₎ an ùnsser stat und in ùnserm namen damit das egen̄ järzit beganḡ werd̄n, ✳ ✳ an gewùsse end und samenhafft angeleit werden sol, alles getrùwlich und ungevarlich. ✳ und des zuͦ wärem urkùnd, so habend wir, und besundˀ ich, die vorgen̄ frow, mit mines egënt̄ ellichn̄ mansz und raͤchtˀ vogtz hand,
willen und gunst, ✳ ✳ erbeten die ersam̄, wisen schult̄hs und rätt der egënt̄ stat Berken, ✳ ✳ das sy durch die ersam̄, wisen Cläwsen Kungissen, Hansen
Sidentreg₎ und Clawsen Schuͦler, vorgen̄, fùr sich von amptzweḡ, all dry unser stat insigleˀr, ✳ ✳ unser gemeinen stat groͤsser insigel hand getan henken
an disen brieff. des wir, vorgënt̄ schulthesz und rät, obgen̄, gichtig sind von ir bet weḡ geschafft hand, getän werden und geben ist uff fritag
vor sant Marya Magdalenen tag nach Cristus gebùrt vierzechn̄ hundert fùnffzig und sechs järe.